Kiinan presidentti Xi Jinping sanoo, että Kiinan ja Taiwanin yhdistyminen on väistämätöntä.

DEMOKRAATTI/STT Demokraatti

Xin mukaan Kiina ei lupaa olla käyttämättä sotilaallista voimaa taiwanilaisia separatisteja ja sellaisia ulkopuolisia tahoja vastaan, jotka sekaantuvat Kiinan ja Taiwanin yhdistymisprosessiin.

Xi sanoi puheessaan, että Taiwan voisi yhdistyneessä Kiinassa säilyttää oman erillisen järjestelmänsä. Hänen mukaansa yhdistyminen turvaisi taiwanilaisten maanmiesten edut ja hyvinvoinnin.

– Kiinan täytyy yhdistyä ja se tulee yhdistymään, Xi sanoi.

Kiina ja Taiwan ovat olleet erillään toisistaan Kiinan ratkaisemattoman sisällissodan jälkeen vuodesta 1949 alkaen. Taiwan pitää itseään suvereenina valtiona, ja sillä on oma valuuttansa ja poliittinen ja oikeudellinen järjestelmänsä.